CELEX: 61999TO0079
Language: da
Date: 1999-12-08 00:00:00
Title: Kendelse afsagt af Retten i Første Instans (Anden Afdeling) den 8. december 1999. # Euro-Lex European Law Expertise GmbH mod Harmoniseringskontoret for det Indre Marked (varemærker, mønstre og modeller). # EF-varemærker - Repræsentation ved en advokat, der er direktør for sagsøgeren - Afvisning. # Sag T-79/99.

Avis juridique important

|

61999B0079

Kendelse afsagt af Retten i Første Instans (Anden Afdeling) den 8. december 1999.  -  Euro-Lex European Law Expertise GmbH mod Harmoniseringskontoret for det Indre Marked (varemærker, mønstre og modeller).  -  EF-varemærker - Repræsentation ved en advokat, der er direktør for sagsøgeren - Afvisning.  -  Sag T-79/99.  

Samling af Afgørelser 1999 side II-03555

Sammendrag
Nøgleord

Retspleje - stævning - formkrav - underskrift fra en advokat, der er en anden end sagsøgeren - det sagsøgende selskab repræsenteret ved en advokat, der også er selskabets direktør - afvisning (EF-statutten for Domstolen, art. 17, stk. 3 og 4, og art. 19, stk. 1; Rettens procesreglement, art. 43, stk. 1, første afsnit) 

Sammendrag

 $$Når en sag anlægges for Retten, skal en part i dette begrebs forstand i artikel 17, stk. 3, i statutten for Domstolen, som finder anvendelse på Retten i medfør af statuttens artikel 46, lade en anden person møde for sig, og denne person skal have beskikkelse som advokat i en medlemsstat eller en stat, som er part i aftalen om Det Europæiske Økonomiske Samarbejdsområde. En advokat med sådan beskikkelse, som er en af det sagsøgende selskabs to direktører og dermed ledelsesorgan for dette, kan ikke betragtes som en uafhængig tredjemand i forhold til sagsøgeren, og en stævning underskrevet af denne advokat må følgelig afvises.